《乞归候旨集杜 其三》
明代·王弘诲

干戈衰谢两相催，冬至阳生春又来。万事纠纷犹绝粒，百年多病独登台。

新亭举目风景切，巫峡秋涛天地回。独把渔竿终远去，一生怀抱向谁开。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。